
התכנית ללימודי נשים ומגדר
אוניברסיטת חיפה

דפי משוב

במהלך הקורסים יבקשו מכם/ן למסור דפי משוב שהכנתם/ן על המאמרים אותם קראתם/ן.  דף משוב יכלול את התרשמותכם/ן הביקורתית מהמאמרים שקראתם/ן למפגש השבועי.  זאת אומרת שעליכם/ן לציין עם אלו טיעונים של המחבר/ת הסכמתם/ן ואת החידוש במאמר.  בנוסף לכך עליכם/ן לשים לב ולציין מה היו הנחות המוצא של החוקר/ת, מהם המגבלות (התיאורטיות או המעשיות) של המאמר? ועם אלו לא טיעונים לא הסכמתם/ן. 
הנה סדרת שאלות שכדאי להתייחס אליהן כשאתם באים לכתוב על המאמר/ים: 
1.  מהם הטיעונים המרכזיים והמסקנות העיקריות של המאמר? 
2. מדוע בחר/ה המחבר/ת לדון בסוגיות האלו דווקא? או לחילופין, מדוע (לדעתך) בחר/ה המחבר/ת לעסוק בנושא זה?
3. האם לדעתך הוא/היא הצליח/ה לענות לשאלות המחקר שהציב/ה?
4. מהן נקודות החוזק ותורפה של המאמר?
5. כיצד תורם המאמר לחקר נשים ומגדר?
6. מהם הקטעים חשובים או המעניינים או הנוגעים ללב ביותר במאמר? (ציינו מספרי עמודים)
7. מהם הקטעים הסבוכים או בלתי-מובנים או מבלבלים במאמר? (ציינו מספרי עמודים)
8. מהי נקודת המבט של החוקר/ת?
9. מהם הנחות המוצא שלו/ה על נושא או נשואי המחקר?
10. למי מיועד המאמר?
11. מה הייתה דעתך על נושא המאמר (לפני העיון בו)? 
12. מה המקור לדעה זו (ידע כללי, עיסוק בנושא קריאה, אקדמית בנושא)?
13. האם השתנתה (או לא) דעתך זו בעקבות העיון במאמר?
14. מה דעתך לגבי מסקנות המאמר? (מסכים/מה, או לא, ומדוע?)
15. כיצד היית מעריך/ה מאמר זה מול מאמרים אחרים שקראנו?
אנא ודאו שלכל שכל טיעון (לחיוב או לשלילה) שהצגתם/ן מגובה בדוגמאות מהמאמר או בעובדות.

